Историски настан: Цивилни пилоти во воена база
Ретка шанса за неармиски пилоти да слетаат во ексклузивната по многу нешто воздухопловна база Едвардс
Сто цивилни пилоти имаа несекојдневна можност да слетаат во корито на пресушено езеро во воздухопловната база Едвардс, каде пионерите на авијацијата поставија многу брзински и висински рекорди и каде понекогаш слетува спејс шатл. Тие дојдоа во оваа воздухопловна база во пустина североисточно од Лос Анџелес со пренаменет армиски авион од Втората светска војна и други мали приватни авиони. Грег Манкур е еден од пилотите на кои им беше пружена оваа шанса: „Не можете секој ден да слетате на суво езеро како спејс шатал и да ја видите пилотската зона каде е тестирано се` во 1960-тите и верувам '70-тите“, вели Манкур. Овие среќници се избрани меѓу повеќе од две илјади колку што се пријавиле. Генерал-мајорот Дејвид Ајкорн вели дека со вежбата на приватните пилоти им била претставена базата и воздушниот простор околу неа. Генерал-мајорот и поранешен командант на базата Едвардс Дејвид Ајкорн вака ја објасни идејата на настанот: „Ние го користиме овој простор за многу намени и сакавме цивилите да знаат што правиме овде и заедно безбедно да го делиме“. А тоа за овие цивили е голема чест, зашто многумина летаат со карго или невоени авиони кои армијата ги пензионирала. Во оваа база биле постигнати многу рекорди во авијацијата и понекогаш слетува и спејс патли. Денот избран за овој настан бил беспрекорен за летање. Чарли Типтон летал десет дена од Пенсилванија до Калифорнија во мал извиднички авион американското воздухопловство од 1940-тите. Тој вели дека со таквите авиони се лета ниско и бавно, зашто комуницираат со направа поврзана за радар на земјата, но тој е среќен што со него и стигнувам некаде, како во базата Едвардс. Карл Шол се приземји на реставриран Б-25 од Втората светска војна. Тој вели дека неговиот авион гасел пожари во војната, но после тоа бил употребен во многу филмови, меѓу кои „Квака 22“ и „Перл Харбор“. Засега нема планови овој единствен настан да биде повторен.